সিঙ্গুরের ছায়া নিউটাউনে। জমি ফেরত ও ক্ষতিপূরণের দাবিতে আজ হিডকোর সামনে বিক্ষোভ দেখাবেন জমিদাতারা। বিক্ষোভ ঘিরে বড়সড় অশান্তির আশঙ্কা করছে প্রশাসন। হিডকোর দফতরের সামনে কমব্যাট ফোর্স, জলকামান ও র‍্যাফ নিয়োগ করা হয়েছে। শুধু হিডকোর অফিসই নয়, আশপাশের এলাকা মুড়ে ফেলা হয়েছে নিরাপত্তার চাদরে। গ্রামে গ্রামে পৌছে গেছে পুলিস।
 ওয়েব ডেস্ক: সিঙ্গুরের ছায়া নিউটাউনে। জমি ফেরত ও ক্ষতিপূরণের দাবিতে আজ হিডকোর সামনে বিক্ষোভ দেখাবেন জমিদাতারা। বিক্ষোভ ঘিরে বড়সড় অশান্তির আশঙ্কা করছে প্রশাসন। হিডকোর দফতরের সামনে কমব্যাট ফোর্স, জলকামান ও র‍্যাফ নিয়োগ করা হয়েছে। শুধু হিডকোর অফিসই নয়, আশপাশের এলাকা মুড়ে ফেলা হয়েছে নিরাপত্তার চাদরে। গ্রামে গ্রামে পৌছে গেছে পুলিস। হিডকোর বিরুদ্ধে ক্ষোভ জমা হচ্ছে নিউটাউনের জমিদাতাদের। জমি ফেরত কিংবা ক্ষতিপূরণের দাবিতে আজ হিডকোর অফিসে ভিড় করেছেন চাষিরা। তাঁদের আবেদন পত্র ও জমি সংক্রান্ত নথি ড্রপবক্সে জমা দিতে নির্দেশ দেওয়া হয়েছে। চাষিদের প্রশ্ন কোনও রিসিভ কপি কিংবা রসিদ দিচ্ছে না হিডকো। তাহলে, কোনওকারণে নথি হারিয়ে গেলে প্রমাণ হবে কী করে তাঁরা আবেদন করেছিলেন? গোলমালের আশঙ্কায় ইতিমধ্যেই কড়া নিরাপত্তায় মুড়ে ফেলা হয়েছে হিডকো চত্ত্বর।